Dominika Cibulková

Dominika Cibulková (* 6. Mai 1989 in Bratislava) is en slowaaksch Tennisspelerin.

 Karriere 
Cibulková fung mit söben Johr an, Tennis to spelen. Mit 15 Johr is se in de Profitour insteegen.  2004 speel se in Prag hör eerst ITF-Turnier. Up dat  ITF Women's Circuit wunn se twee Eenzeltitel, 2005 in Amarante (Portugal) un 2006 in hör Heimatstadt Bratislava.  Up de WTA Tour staht bitlang veer Eenzeltitel up hör List. 

In de WTA-Weltranglist reck se in't Eenzel nah den Intoog in dat Halffinale vun de French Open an' 6. Juli 2009 Platz 12. Wiedere Highlights weern hör Endspeeldeelnahmen bi de Bausch & Lomb Championships up Amelia Island (6:7, 3:6 gegen Marija Scharapowa) un bi den Rogers Cup in Montreal (2:6, 1:6 gegen Dinara Safina). In' Januar 2009 wunn se in Perth (Australien) an de Siet vun Dominik Hrbatý för de Slowakei den Hopman Cup. 

 2010 - 2011 
Cibulková reck 2010 in Paris un in Wimbledon jeweils de darte Runn un truck bi de US Open in't Veertelfinale in. 2011 hett se in Wimbledon de Weltranglisteneerste Caroline Wozniacki ut dat Turnier rutkegelt, verlor denn aber in't Veertelfinale gegen Marija Scharapowa düütlich mit 1:6, 1:6. Bi dat Hartplatzturnier vun Stanford reck se dat Halffinale, kunn denn aber wegen en Verletzung nich gegen Marion Bartoli mehr antreden. In Linz verlor se dat Endspeel mit 4:6, 1:6 gegen Petra Kvitová. Bi den Kremlin Cup in Moskau kunn se denn aber doch hör eersten WTA-Titel fiern, in't Endspeel wunn se gegen Kaia Kanepi mit 3:6, 7:61 und 7:5.

 2012 
Bi de Australian Open keem se blots bit in de tweet Runn. In' Februar reck se mit de slowaaksch  Fed-Cup-Mannschap de Play-off-Runn um de Deelnahm an de Weltgrupp; se verlor hör Einzel in Bratislava gegen Virginie Razzano, wunn aber gegen Pauline Parmentier.http://www.tennis-x.com/xblog/2012-02-06/8818.php|titel=Fed Cup Results; Berdych, Youzhny, Monaco Win ATP Titles, van 6. Februar 2012 Bi dat Sandplatzturnier in Barcelona reck se dat Endspeel, verlor denn aber düütlich mit 2:6, 2:6 gegen Sara Errani. Bi de French Open sörg se för en Överraschung, as se dor in dat Achtelfinale de Weltranglisteneerste Wiktoryja Asaranka mit 6:2, 7:64 ut dat Turnier befördern dee. In dat Veertelfinale keem se denn aber nich gegen Samantha Stosur an. In Wimbledon floog se all in de eerste Runn rut. To'n Uptakt vun de US-Hartplatzsaison gelung hör in San Diego mit en Endspeelsieg över Marion Bartoli (6:1, 7:5) de tweete Titelgewinn up de Tour.

 2013 
Ehrn darten WTA-Titel hett sück Cibulková wedder up en Hartplatz sekert. Bi dat Turnier in  Stanford kunn se nah Siegen över Stefanie Vögele, Urszula Radwańska un Sorana Cîrstea in't Endspeel ok de Nummer 4 vun de Welt, Agnieszka Radwańska, slahn.

 2014 - De Dörbröök 
Bi de Australian Open stunn Cibulková nah Siegen över Francesca Schiavone, Stefanie Vögele, Carla Suárez, Marija Scharapowa, Simona Halep un Agnieszka Radwańska eerstmals in't Endspeel vun en  Grand-Slam-Turnier. Dor verlor se aber gegen Li Na mit 6:73 un 0:6. Ok ehrn veerten WTA-Titel wunn Cibulková in Acapulco up Hartplatz. Bi de Sony Open in Miami truck se bit in dat Halffinale in. In dat Veertelfinale kunn se gegen Agnieszka Radwańska dree Matchbälle afwehren un de Partie noch dreihn. Dornah stunn se eerstmals in de Top 10 vun de WTA-Weltranglist.http://www.t-online.de/sport/tennis/id_68699898/slowakin-cibulkova-dritte-halbfinalistin-in-miami.htm, Slowakin Cibulkova dritte Halbfinalistin in Miami van' 26. März 2014

Hör bitlang hööchste Platzeeren up de Tennis-Weltranglist weer Rang 4. De hett se in März 2017 reckt.

 Turniersiege  
 Eenzel 
Nr.DatumTurnierKategorieBelagFinalgegnerinErgevnis 1. 23. Oktober 2011 Moskau WTA Premier Hartplatz (Hall) Kaia Kanepi 3:6, 7:61, 7:5 2. 22. Juli 2012 San Diego WTA Premier Hartplatz Marion Bartoli 6:1, 7:5 3. 28. Juli 2013 Stanford WTA Premier Hartplatz Agnieszka Radwańska 3:6, 6:4, 6:4 4. 1. März 2014 Acapulco WTA International Hartplatz Christina McHale 7:63, 4:6, 6:4 5. 10. April 2016 Katowice WTA International Hartplatz (Hall) Camila Giorgi 6:4, 6:0 6. 25. Juni 2016 Eastbourne WTA Premier Rasen Karolína Plíšková 7:5, 6:3 7. 16. Oktober 2016 Linz WTA International Hartplatz (Hall) Viktorija Golubic 6:3, 7:5 8. 30. Oktober 2016 Singapur  WTA Tour Championships Hartplatz (Hall) Angelique Kerber 6:3, 6:4

 Düppel 
Nr.DatumTurnierKategorieBelagPartnerinFinalgegnerinnenErgevnis 1. 17. Juni 2017 's-Hertogenbosch WTA International Rasen Kirsten Flipkens Kiki BertensDemi Schuurs 4:6, 6:4, [10:6]

 Enkeld Nahwiesen 

 Weblenken 

 WTA-Profil vun Dominika Cibulková (engelsch)
 ITF-Profil vun Dominika Cibulková (engelsch)
 FED-Cup-Statistik vun Dominika Cibulková (engelsch)
 Offizielle Webpräsenz (verscheeden Spraaken)

Kategorie:Fru‎
Kategorie:Börger von de Slowakei
Kategorie:Tennisspeler
Kategorie:Olympiadeelnehmer (Slowakei)
Kategorie:Boren 1989